stanford-oval/wikipedia huggingface dataset:
נייל הורן
ביוגרפיה > קריירה מוזיקלית > 2016-הווה: קריירת סולו

בספטמבר 2016 הוכרז שהורן חתם על חוזה הקלטות בתור זמר סולו עם קפיטול רקורדס. ב-29 בספטמבר 2016 הורן הוציא את סינגל הבכורה שלו, "This Town". הסינגל הגיע למקום התשיעי במצעד הסינגלים הבריטי ולמקום ה-20 במצעד הבילבורד הוט 100 האמריקאי.
ב-4 במאי 2017 הוציא את הסינגל השני שלו "Slow Hands". הסינגל זכה להצלחה במצעדים בבריטניה ובארצות הברית. בריאיון עם Entertainment Weekly, הורן סיפר שהאלבום הבכורה שלו, "Flicker", היה מושפע מהרכבי רוק קלאסי, ביניהם האיגלס ופליטווד מק.
באוגוסט 2017 הורן יצא לסיבוב ההופעות העולמי הראשון שלו בתור זמר סולו, "Flicker Sessions 2017".
ב-15 בספטמבר 2017 הורן הוציא את הסינגל השלישי שלו "Too Much to Ask" וב-20 באוקטובר הוא הוציא את אלבום האולפן הראשון שלו, "Flicker". האלבום הגיע למקום הראשון באירלנד ובקנדה ובנוסף הגיע למקום הראשון במצעד הבילבורד 200 האמריקאי. ב-20 בנובמבר 2017 הורן זכה בפרס "האמן החדש של השנה" בטקס פרס המוזיקה האמריקאית. ב-8 בנובמבר 2017 הורן הופיע לצד הזמרת האמריקאית מארן מוריס בטקס פרסי איגוד מוזיקת הקאנטרי.
ב-10 במרץ 2018 הוא יצא לסיבוב ההופעות העולמי השני שלו בתור זמר סולו, "Flicker World Tour".
ב-6 ביולי 2018 הורן הוציא את הסינגל "Finally Free" המשמש כשיר הנושא בגרסה המקורית של סרט האנימציה "מפלצות בשלג".
הורן שיתף פעולה עם הזמרת ג'וליה מייקלס, והשיר "What a Time", מתוך אלבומה של מייקלס, יצא ב-24 בינואר 2019.
בספטמבר 2019 הוא הודיע שהחל בעבודה על אלבום האולפן השני שלו. הסינגל הראשון של האלבום, "Nice to Meet Ya", יצא ב-4 באוקטובר 2019. ב-30 באוקטובר, הורן הכריז שהוא יוצא לסיבוב הופעות ב-2020. הסינגל השני של האלבום, "Put a Little Love on Me", יצא ב-6 בדצמבר 2019.
במרץ 2020 שיתף הורן פעולה עם הזמרת אשלין ריי וילסון בשיר "Moral of the Story".
במאי 2021 התארח בסינגל "Our Song" של עם הזמרת אן-מארי.
מאז שנת 2022 הוא מנטור בתוכנית המציאות האמריקאית, "The Voice". בשתי עונותיו בתוכנית (עונות 23 ו-24) היה המנטור המנצח בסיומן.
ביוני 2023 הוציא הורן אלבום חדש בשם ״The Show" ומאז הופיע בפסטיבלים שונים, בפברואר 2024 התחיל טור הופעות עולמי בשם ״The show Live On Tour"
ביוגרפיה > חיים אישיים

הוריו של הורן התגרשו ואמו התחתנה פעם נוספת מאז. להורן יש אח אחד, גרג הורן. הורן תומך במועדון הכדורגל דרבי קאונטי. הורן הוא חובב גולף ומשחק באירועי גולף רבים ובשעות הפנאי. הוא גם נהנה לצפות במשחקי טניס וקריקט לעיתים. הוא הלך לצפות באליפות אוסטרליה הפתוחה פעמיים. הורן הוא חבר קרוב של הטניסאי נובאק ג'וקוביץ' והוא תומך בקבוצת הקריקט האירית.
בקיץ 2010, בזמן ששיחק כדורגל עם חבריו, הורן נפצע בברכו ונגרמה לו בעיה אשר חזרה על עצמה מספר פעמים, ביניהן בתקרית ב-2013 שבה הוא נקע את הברך על הבמה בזמן הופעה באנטוורפן, בלגיה. לאחר סיום סיבוב ההופעות בינואר 2014 הורן הגיע לארצות הברית על מנת לבצע ניתוח גדול בברך. לאחר הניתוח הוזמן על ידי ז'וזה מוריניו לפיזיותרפיה עם מועדון הכדורגל צ'לסי. הוא ביצע פיזיותרפיה עם חברי הקבוצה והפיזיותרפיסט שלהם במשך כחודשיים במתחם האימונים שלהם בבריטניה.
ב-2017 הצטרף ל-"Modest golf management team", והוא תומך ומאמן שחקני גולף מקצוענים.
בשנים 2017–2018 היה בזוגיות עם הזמרת והשחקנית היילי סטיינפלד.
באפריל 2018 סיפר על ההתמודדות שלו עם הפרעה טורדנית-כפייתית קלה ועם חרדה.
ביוגרפיה > פילנתרופיה

בתור חבר בלהקת וואן דיירקשן הורן השתתף בקמפיין "Action 1D" שמטרתו הייתה להעלות את המודעות על עוני קיצוני, חוסר שוויון, ושינויי האקלים בעזרת מיליוני המעריצים של הלהקה. הלהקה גם שיתפה פעולה עם העמותה "Comic Relief" וגייסה מעל שני מיליון לירה שטרלינג לצדקה.
במאי 2014 ארגן הורן משחק כדורגל של מועדון הכדורגל לסטר סיטי באצטדיון קינג פאוור שמטרתו לגייס כסף לארגון Irish Autism Action. במשחק הכדורגל היו כ-10,000 צופים והורן הצליח לגייס כ-300,000 לירה שטרלינג לצדקה. בשנת 2016 הוא המשיך לתמוך בארגון וגייס כסף בעזרת מכירת חולצות במהדורה מיוחדת. הורן שיתף פעולה עם המגזין Golf Digest, על מנת לתמוך בפרויקט REACH military families. ב-2016, יחד עם שחקן הגולף ג'סטין רוס, יצר את "Horan and Rose Gala", אירוע צדקה שמסייע לחקר הסרטן בקרב ילדים ונערים בבריטניה. במאי 2016 האירוע התקיים בלונדון ובו הייתה ארוחה שבישל השף ג'יימי אוליבר והופעה של הזמר אולי מארס. ב-2017 זכה ב"פרס ארני" על תרומותיו הרבות לצדקה.
| שנה | שם | תפקיד | הערות |
| --- | --- | --- | --- |
| 2012 | iCarly | עצמו | הופעת אורח (עונה 6, פרק 2) |
| 2013 | One Direction: This Is Us | עצמו |  |
| 2014 | One Direction: Where We Are – The Concert Film | עצמו |  |
| 2017 | One Love Manchester | עצמו |  |
דיסקוגרפיה > אלבומי אולפן

2017: Flicker
2020: Heartbreak Weather
2023: The Show
דיסקוגרפיה > אלבומי לייב

2018: Flicker: Featuring the RTÉ Concert Orchestra
2024: Live From Spotify Studios
דיסקוגרפיה > מיני-אלבומים

2017: Spotify Singles
2018: Mirrors
הופעות > סיבובי הופעות

2017: "Flicker Sessions"
2018: "Flicker World Tour"
2020: "Nice To Meet Ya Tour"
2024: "The Show: Live on Tour"
הערות שוליים

↑  Niall Horan Signs With Capitol Records, באתר קפיטול רקורדס
↑  Niall Horan's 'Flicker' Debuts at No. 1 on Billboard 200 Albums Chart. Billboard.com. 29 October, 2017
↑  Niall Horan wins Best Newcomer at American Music Awards
↑  Niall Horan Releases Uplifting New Single 'Finally Free' For 'Small Foot' Movie: Listen. Billboard.com. 6 July, 2018
↑  Julia Michaels' New EP Features Songs With Selena Gomez, Niall Horan: Listen. Billboard.com. 24 January 2019
↑  Niall Horan Announces 'Nice to Meet Ya' Single, Billboard
↑  Niall Horan Announces 2020 'Nice To Meet Ya' Arena Tour With Lewis Capaldi, Z100
↑  Amber Peake, Niall Horan girlfriend: The real reason behind split from Hailee Steinfeld. Express. 31 May 2020
↑  Niall Horan Is Praised By Fans For Speaking Openly About His Struggles With OCD
↑  Baby You're Perfect: Niall Horan Designs His Own T-Shirt For Charity
↑  Niall Horan Gets Our Arnie Award And Helps Guide The Game's Talent
| נייל הורן |
| --- | --- | --- |
| אלבומי אולפן | Flicker • Heartbreak Weather |  |
| מיני-אלבומים | Spotify Singles • Mirrors |  |
| אלבומי לייב | Flicker: Featuring the RTÉ Concert Orchestra |  |
| סינגלים | "This Town" • "Slow Hands" • "Too Much to Ask" • "On the Loose" • "Seeing Blind" • "Nice to Meet Ya" • "Put a Little Love on Me" • "No Judgement" • "Black and White" • "Our Song" • "Everywhere" |  |
| השתתפות בסינגלים | "What a Time" • "Moral of the Story" |  |
| סיבובי הופעות | Flicker Sessions • Flicker World Tour • Nice To Meet Ya Tour |  |
| ערכים קשורים | ואן דיירקשן |  |
| ואן דיירקשן |
| --- | --- | --- |
נייל הורן • לואי טומלינסון • הארי סטיילס • ליאם פיין  זאין מאליק
| אלבומי אולפן | Up All Night • Take Me Home • Midnight Memories • Four • Made in the A.M. |  |
| מיני-אלבומים | iTunes Festival: London 2012 |  |
| אלבומי וידאו | Up All Night: The Live Tour |  |
| סיבובי הופעות | Up All Night Tour • Take Me Home Tour • Where We Are Tour • On the Road Again Tour |  |
| טלוויזיה וסרטים | This Is Us • Where We Are – The Concert Film |  |
דיסקוגרפיה
| ואן דיירקשן - סינגלים |
| --- | --- | --- |
| Up All Night | "What Makes You Beautiful" • "Gotta Be You" • "One Thing" • "More than This" |  |
| Take Me Home | "Live While We're Young" • "Little Things" • "Kiss You" |  |
| Midnight Memories | "Best Song Ever" • "Story of My Life" • "Midnight Memories" • "You & I" |  |
| Four | "Steal My Girl" • "Night Changes" |  |
| Made in the A.M. | "Drag Me Down" • "Perfect" • "History" |  |
| שירים אחרים | "One Way or Another (Teenage Kicks)" |  |
| --- | --- |
בקרת זהויות :  PLWABN: 9810554072905606  BNE: XX5301075  BnF: cb17744471r (data)  CANTIC: a11804944  ISNI: 0000 0004 0782 0095  LCCN: no2013089404  MusicBrainz: 55e6074f-ef78-4ec3-8fff-bd1b8cc8c14a  NTA: 418969663  VIAF: 305205154   WorldCat (עם VIAF): 305205154 
הורן במהלך הופעה בבוסטון, 2012
הורן במהלך הופעה בגלאזגו, 2015
הורן במהלך סבב ההופעות "Flicker World Tour" ב-2018
אולגה שרה פישר (צ'יזמדיה)

| --- | --- |

אולגה ובעלה קרול חיים
 לידה:  1922 הונגריה ולקה בארה (בארי), הונגריה
 פטירה:  18 בספטמבר 2006 (בגיל 84 בערך) ישראל עכו, ישראל
 מקום קבורה:  ישראל בית העלמין היהודי הישן, עכו, ישראל
 מדינה:  הונגריה הונגריה
 בן זוג:  קרול חיים פישר (מ- 1945) (נפטר)
 מידע חסידת אומות העולם
 מקום ההצלה:  הונגריה קישטורוניה, הונגריה
 אופן ההצלה:  הברחת מזון, הסתרה וסיוע ליהודים
 תאריך הכרה:  19 במרץ 1987
 מקום ההכרה:  יד ושם, ירושלים
 שנות הפעילות:  1938–1945 (כ־7 שנים)
 אופן הנצחה:  עץ בגן חסידי אומות העולם, יד ושם, ירושלים אות "חסד אחרון"
 פרסים והוקרה:  חסידת אומות העולם
 קישורים חיצוניים
 יד ושם:  אולגה שרה פישר
אולגה שרה פישר (צ'יזמדיה) (בהונגרית: Olga Fischer Csizmadia; נולדה בשם אולגה קובץ' מבית צ'יזמדיה בוולקה בארה (בארי) (אנ') שבהונגריה; 1922 – 18 בספטמבר 2006) הייתה חסידת אומות העולם על כך שהצילה יהודים בשואה.
לאחר המלחמה

ב-6 בדצמבר 1944 נכנס הצבא האדום לעיירה בה התגוררו ולכפרים הסמוכים. עבור אולגה ומשפחתה תם הפחד והחשש. הניצולים יכלו לצאת בביטחה ממקומות המסתור, ולא הייתה עוד סכנה למסתיריהם. רוב האנשים התפזרו, מלבד ארבעה גברים שנותרו בעיירה ביניהם קרול פישר. אחרי השחרור קרול פנה אל אולגה וביקש עזרה מכיוון שהיה חולה. מצבו הגופני לא אפשר לו לחזור לביתו, לכן היא דאגה לאשפוזו בבית חולים. אולגה נסעה 3 ימים ברכבת מסע לעיר מישקולץ, בה עדיין התנהלו קרבות, כדי לקנות מכספה פניצילין, לצורך ריפויו, וסיפקה לו מזון מיוחד ותרופות עד להחלמתו. הוא החלים אחרי כמה חודשי אשפוז. מאחר שלא היה לו שום מידע על גורל אימו ואחותו, חשש לשוב לביתו. לכן, ביקש לשוב למקום מגוריו בליווי. אולגה סירבה ללוותו ולכן פנה לאימה אשר נתנה את הסכמתה לכך.
לאחר מכן ביקש קרול את ידה של אולגה. אולגה ביקשה שחרור דת מהכומר הקלוויניסטי שלה, והתגיירה בשנת 1945 ברבנות בטורנאליה, סלובקיה.
בסיום המלחמה, התגיירה אולגה והוסיפה לשמה את השם "שרה". היא נישאה לקרול חיים פישר אותו הצילה. אולגה שרה וקרול חיים, עלו למדינת ישראל ב־1949 והתגוררו בעכו. אחותה אורנה שורני התחתנה עם יהודי אחר שהצילו, ואחותה השנייה מלבינה התחתנה בישראל.
לאורך השנים התנדבה אולגה והשתתפה במבצעים של אגודות, כגון מבצע חג האורים למען העוורים בחנוכה תשכ"ז של האגודה למען העוור ולמניעת העוורון – ישראל, מבצע הקש בדלת תשכ"ז של האגודה למלחמה בסרטן, מצעד הפרוטות ב-18 ביולי 1966 של איל"ן – איגוד ישראלי לילדים נפגעים, ופעולות הוועד למען החייל בעכו.
אולגה שרה נפטרה ב-18 בספטמבר 2006.
הכרה והנצחה

ב־15 ביוני שנת 1965, יד ושם הכיר במלבינה, אחותה, כחסידת אומות העולם. ב־19 במרץ 1987 אולגה הוכרה כחסידת אומות העולם, וב־14 בספטמבר באותה השנה הוכרו גם אורנה, אחותה, והאם מריה. ב־6 ביוני 1988 ניתנה לה תעודת כבוד כחסידת אומות העולם, וניטע עץ לכבודה בגן חסידי אומות העולם ביד ושם בירושלים. במסגרת מיזם "חסד אחרון" (מיזם משותף ל"יד ושם" והשב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר גם סיפורה של אולגה, ואותר קברה. מקום קבורתה הוא בבית העלמין היהודי הישן בעכו.
.
ראו גם

שואת יהודי הונגריה
הונגריה במלחמת העולם השנייה
קטגוריה:חסידי אומות העולם שהוכרו במבצע חסד אחרון
לקריאה נוספת

פלדיאל, מרדכי, "חסידי אומות העולם המתגוררים בישראל", ילקוט מורשת, 1986
https://kotar.cet.ac.il//KotarApp/Viewer.aspx?nBookID=112221086#1.undefined.6.default התופרות מאושוויץ/לוסי אדלינגטון
הערות שוליים

1 2 3 4 5 6   עופר אדרת, חסידת אומות העולם שנישאה ליהודי שהצילה, באתר הארץ, 9 במרץ 2017
1 2 3 4 5 6  מאגר חסידי אומות העולם, באתר יד ושם, ‏שנה לא ידועה
1 2 3 4 5 6 7 8 9 10  עדות אישית של ענת פישר, בתה של אולגה פישר
1 2 3 4 5  עדותה של המצילה - אולגה, בית לוחמי הגטאות, 19/3,1987, ארכיון יד ושם, תיק 3619
↑  כתבה על אולגה פישר, "הסתירה 28 יהודים בביתה", 27/09/2006, עיתון הארץ, ארכיון יד ושם, תיק 3619
↑  תעודת הוקרה, האגודה למען העוור ולמניעת העוורון – ישראל, חנוכה תשכ"ז, ארכיון יד ושם, תיק 3619
↑  תעודת הוקרה, האגודה למלחמה בסרטן - 8/11/1966, ארכיון יד ושם, תיק 3619
↑  תעודת הוקרה, איגוד ישראלי לילדים נפגעים, 18/7/1966, ארכיון יד ושם, תיק 3619
↑  תעודת הוקרה, הוועד למען החייל עכו, תשל"ה, ארכיון יד ושם, תיק 3619
↑  מודעת פטירה מאת יד ושם, 18/9/2006, ארכיון יד ושם, תיק 3619
↑  מכתב אישור קבלת תואר חסידת אומות עולם, 3/4/1987, ארכיון יד ושם, תיק 3619
↑  תעודה על נטיעת עץ בשדרת חסידי אומות העולם, 6/6/1988, ארכיון יד ושם, תיק 3619
↑  תעודת כבוד על מדליה ונטיעת עץ בשדרת חסידי אומות העולם, 6/6/1988, ארכיון יד ושם, תיק 3619
תעודת חסידת אומות העולם של אולגה
העץ של אולגה בגן חסידי אומות העולם, יד ושם, ירושלים
7 (מיני-אלבום)

7 הוא מיני-אלבום הבכורה של הראפר והזמר האמריקאי ליל נאז X. המיני-אלבום יצא לאור ב-21 ביוני 2019 על ידי חברת התקליטים האמריקאית קולומביה רקורדס. המיני-אלבום נתמך על ידי הסינגלים "Old Town Road", הרמיקס של השיר ו-"Panini". האלבום כולל הופעות אורח של בילי ריי סיירוס, טראוויס בארקר, ראיין טדר וקארדי בי.
רשימת רצועות

כל השירים נכתבו והולחנו על ידי ליל נאז X וכותבים שונים.
| 7> מס' | 7> שם | 7> משך | 7>  | 7>  | 7>  | 7>  | 7>  | 7>  | 7>  |
| --- | --- | --- | --- | --- | --- | --- | --- | --- | --- |
| 1. | Old Town Road (Remix) (בהשתתפות בילי ריי סיירוס)   | 2:37 |  |  |  |  |  |  |  |
| 2. | Panini  | 1:55 |  |  |  |  |  |  |  |
| 3. | F9mily (You & Me) (ביחד עם טראוויס ברקר)   | 2:43 |  |  |  |  |  |  |  |
| 4. | Kick It  | 2:22 |  |  |  |  |  |  |  |
| 5. | Rodeo (ביחד עם קארדי בי)   | 2:39 |  |  |  |  |  |  |  |
| 6. | Bring U Down  | 2:12 |  |  |  |  |  |  |  |
| 7. | C7osure (You Like)  | 2:23 |  |  |  |  |  |  |  |
| 8. | Old Town Road  | 1:53 |  |  |  |  |  |  |  |
| משך כולל: | משך כולל: | 18:44 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 72 |
|  אוסטרליה | מצעד האלבומים האוסטרלי | 5 |
|  איסלנד | הפלייליסט | 4 |
|  איטליה | מצעד האלבומים האיטלקי | 43 |
|  אירלנד | מצעד האלבומים האירי | 11 |
|  ארצות הברית | בילבורד 200 | 2 |
|  ארצות הברית | מצעד אלבומי ה-R&B/היפ-הופ | 1 |
|  ארצות הברית | רולינג סטון טופ 200 | 2 |
|  גרמניה | GfK – טופ 100 | 99 |
|  הממלכה המאוחדת | מצעד האלבומים הבריטי | 23 |
|  ניו זילנד | המצעד הניו זילנדי הרשמי | 5 |
|  פינלנד | המצעדים הפיניים הרשמיים | 8 |
|  צרפת | SNEP | 15 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 10 |
|  שווייץ | המצעד השווייצרי | 63 |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  ארצות הברית | בילבורד 200 | 79 |
6:16 in LA

| --- | --- |

 שיר בביצוע קנדריק לאמאר
 יצא לאור:  3 במאי 2024
 תאריך הקלטה:  אפריל–מאי 2024
 סוגה:  מוזיקת היפ הופ 
 שפה:  אנגלית
 אורך:  3:45
 כתיבה:  קנדריק לאמאר, אל גרין
 הפקה:  סאונווייב, ג'ק אנטונוף
 
"6:16 in LA" הוא שיר דיס שהקליט וכתב הראפר האמריקאי קנדריק לאמאר, כשיר התגובה השני לסינגל של הראפר הקנדי דרייק, "Push Ups" ולשירו העצמאי "Taylor Made Freestyle". בדומה ל-"Taylor Made Freestyle", השיר הפך לזמין באופן בלעדי באינסטגרם ב-3 במאי 2024.
רקע

ב-30 באפריל 2024, הראפר הוציא במפתיע את שיר הדיס הראשון, "Euphoria" בערוץ היוטיוב שלו ומאוחר יותר בשירותי הסטרימינג. בסגנון דומה להוצאתו של שירו של דרייק, "Taylor Made Freestyle", שהיה זמין להאזנה בערוצי המדיה החברתית בלבד, לאמאר פרסם את השיר המלא באמצעות פוסט באינסטגרם ב-3 במאי. הוא קודם לכן הזכיר הוצאת שיר דיס שני ב-"Euphoria" על ידי התייחסות לשיר הדיס של דרייק על מיק מיל, "Back to Back"‏ (2015).
שם השיר "6:16 in LA" מרפרר לסדרת שירים של דרייק עם שם הכולל זמן ומקום, המופיעים בפרויקטים שונים שהוציא, כדוגמת "9AM in Dallas"‏ (2010), "5AM in Toronto"‏ (2013), "6PM in New York"‏ (2015), "4PM in Calabasas"‏ (2016), "7AM on Bridle Path"‏ (2021), ו-"8AM in Charlotte"‏ (2023).
פרסומים שונים ציינו את מעורבותו של המפיק ג'ק אנטונוף בהפקת השיר, מתוך אמונה שהיא מהווה נקמה על "Taylor Made Freestyle" של דרייק, שכן ג'ק אנטנוף הוא מפיק עקבי באלבומיה של טיילור סוויפט.
הערות שוליים

↑  Cole, Alexander (30 באפריל 2024). "Kendrick Lamar Calls Drake A "Scam Artist" On Scathing New Track "Euphoria"". HotNewHipHop. ארכיון מ-30 באפריל 2024. נבדק ב-3 במאי 2024. {{cite web}}:  (עזרה)
↑  Cowen, Trace William (3 במאי 2024). "Kendrick Lamar Drops Second Drake Diss "6:16 In LA": 'Can't Toosie Slide Up Outta This One'". Complex. ארכיון מ-3 במאי 2024. נבדק ב-3 במאי 2024. {{cite web}}:  (עזרה)
↑  Strauss, Matthew (3 במאי 2024). "Kendrick Lamar Posts Another New Drake Diss Song, "6:16 in LA": Listen". Pitchfork. ארכיון מ-3 במאי 2024. נבדק ב-3 במאי 2024. {{cite web}}:  (עזרה)
↑  Alexander Cole (3 במאי 2024). "Kendrick Lamar Plays 4D Chess With Drake By Including Taylor Swift's Producer On "6:16 In LA"". HotNewHipHop. ארכיון מ-3 במאי 2024. נבדק ב-3 במאי 2024. {{cite web}}:  (עזרה)
↑  Tony M. Centeno (3 במאי 2024). "Kendrick Lamar Goes In On Drake On Second Diss Track '6:16 In L.A.'". iHeart Radio. ארכיון מ-3 במאי 2024. נבדק ב-3 במאי 2024. {{cite web}}:  (עזרה)
↑  Michael Saponara (3 במאי 2024). "Kendrick Lamar Tapped Jack Antonoff for New Drake Diss Track '6:16 in LA' Taylor Swift's frequent collaborator worked on the song". Billboard. ארכיון מ-3 במאי 2024. נבדק ב-3 במאי 2024. {{cite journal}}:  (עזרה)
↑  William Earl (3 במאי 2024). "Kendrick Lamar Drops Second Drake Diss Track, '6:16 in LA'; Mocks 'Toosie Slide,' Drake's OVO Crew". Variety. ארכיון מ-3 במאי 2024. נבדק ב-3 במאי 2024. {{cite web}}:  (עזרה)
| קנדריק לאמאר |
| --- | --- | --- |
| אלבומי אולפן | Section.80 • Good Kid, M.A.A.D City • To Pimp a Butterfly • Damn • Mr. Morale & the Big Steppers |  |
| אלבומי אוסף | Untitled Unmastered |  |
| מיני-אלבומים | Kendrick Lamar |  |
| מיקסטייפים | C4 • Overly Dedicated |  |
| פסקולים | Black Panther: The Album |  |
| סיבובי הופעות | The Damn Tour • The Championships Tour |  |
| ערכים קשורים | בלאק היפי • טופ דואוג אנטרטיינמנט |  |
| משפחה | בייבי קים (בן דוד) |  |
| קנדריק לאמאר – שירים |
| --- | --- | --- |
| Section.80 | "HiiiPoWeR" |  |
| Good Kid, M.A.A.D City | "The Recipe" • "Swimming Pools (Drank)" • "Backseat Freestyle" • "Poetic Justice" • "Bitch, Don't Kill My Vibe" • "Money Trees" • "M.A.A.D City" |  |
| To Pimp a Butterfly | "I" • "The Blacker the Berry" • "King Kunta" • "Alright" • "These Walls" |  |
| Untitled Unmastered | "Untitled 07 | Levitate" |  |
| Damn | "DNA" • "Humble" • "Loyalty" • "Love" |  |
| Black Panther | "All the Stars" • "King's Dead" • "Pray for Me" |  |
| Mr. Morale & the Big Steppers | "N95" • "Die Hard" • "Silent Hill" • "The Heart Part 5" |  |
| השתתפות בסינגלים | "Bad Blood" • "The Greatest" • "Don't Wanna Know" • "Goosebumps" |  |
| שירים אחרים | "Family Ties" • "Like That" • "Euphoria" • "6:16 in LA" • "Meet the Grahams" • "Not Like Us" |  |
| --- | --- |
בקרת זהויות :  MusicBrainz work: ad88b691-ed90-4a92-a0ff-cda3c84de011
3 (מיני-אלבום)

3 הוא המיני-אלבום השלישי של הזמר הישראלי עומר אדם. את האלבום הוציאה לאור ב-3 באוגוסט 2021 חברת התקליטים NMC. כלולים בו שלושה שירים, "חצי דפוק", "אחרי החתונה" ו-"בשמלה אדומה". אורכו עומד על 8 דקות ושלושים ושש שניות והוא נכתב בשפה העברית.
שירים

"חצי דפוק" נכתב והופק על ידי אבי אוחיון ומתן דרור. הווידאו קליפ הנלווה לו נוצר בתוכנת תלת-מימד על ידי אריאל וארז בכר. "אחרי החתונה" נכתב על ידי אדיר גץ, נתי אבידן, נועם רז, משה "בי קיו" שוחט ומתן שרון, והופק על ידי גיא אדר. "בשמלה אדומה" נכתב על ידי אדיר גץ והופק על ידי גיא אדר.
רשימת רצועות

| מס' | שם | משך |
| --- | --- | --- |
| 1. | חצי דפוק  | 2:57 |
| 2. | אחרי החתונה  | 3:05 |
| 3. | שמלה אדומה  | 2:33 |
| משך כולל: | משך כולל: | 8:36 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 3 באוגוסט 2021 | הורדה דיגיטלית • סטרימינג | NMC |  |
הערות שוליים

↑  "3".
| עומר אדם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נמס ממך • ילד טוב ילד רע • מוזיקה ושקט • מודה אני  • אחרי כל השנים • Omer • סוף העולם |  |
| מיני אלבומים | 5 בום! • The 8 • ‏3 • לכאורה • חמישה לילות |  |
| אלבומי הופעה | מהפכה! (Live) • אחרי כל השנים (Live) |  |
| ערכים קשורים | NMC • אסף אטדגי • כוכב נולד |  |
| עומר אדם - שירים |
| --- | --- | --- |
| נמס ממך | "להאבד ברוח" • "אל תבכי" • "את בליבי" • "נמס ממך" • "הופה" |  |
| ילד טוב ילד רע | "מאושרת" • "קסם" • "מיליון נשיקות" • "בואי עכשיו" • "ילד טוב בגוף של ילד רע" • "בניתי עלייך" |  |
| מוזיקה ושקט | "מאמי זה נגמר" • "וואי לי" • "מתקרבת מתרחקת" • "נסיכה" • "כמו בימים" • "כובשת" • "תל אביב" • "תרחמי עליי" • "שקט" • "לבדי" |  |
| מודה אני | "נועצת מבט" • "מהפכה של שמחה" • "אחי" • "אז הלכתי" • "בוקרשט" • "היא רק רוצה לרקוד" • "עצוב לי שזה ככה" |  |
| אחרי כל השנים | "אחרי כל השנים" • "שדות של תירוצים" • "סיפור ישן" • "פוליטיקה וסקס" • "מביט מהצד" • "בסוף הכל חולף" |  |
| 5 בום! | "טמפרטורה" • "תיתן לה פרחים" • "שיר הרווק" • "תגידו לה / אהבה מטורפת" • "יום השישי" |  |
| Omer | "פעם בחיים" • "שני משוגעים" • "חברות שלך" • "אוהבת אותי אמיתי" • "בחורים טובים" • "רחוק מכולם" • "מאושרת בלעדיי" • "תגידי לי שטוב לך" • "חברות שלך 2" • "יעשו לנו כבוד" • "ניפגש בשמחות" • "כתבתי עלייך שיר" • "Beg" • "מים שקופים" • "שגרה מפוארת" |  |
| The 8 | "פסקול חיי" • "מה שנפל מהידיים" |  |
| סוף העולם | "אני" • "התעוררתי עם נמר" • "DXB to TLV" |  |
| חמישה לילות | "מבת ים ועד הנצח" ‏•‏‏ "אקדח" ‏•‏‏ "כסף או דמעות" ‏•‏‏ "לילות וקללות" ‏•‏‏ "רק שלך" |  |
| סינגלים אחרים | "Paradise" • "מזל" • "ככה זה מרגיש להתאהב" • "לא הפסקתי לחפש אותך" • "לרקוד ולזוז" • "לעולם בעקבות השמש" • "הלב שלי" • "יש לנו את הכוח" • "יש דברים שלא עושים" • "שירו של שפשף" • "קוקוריקו" • "תמחל לי" • "הנשיקות שלי" • "על מה בנות חושבות בלילה" • "פרצופים" • "Dale Mami" • "קאקדילה" • "יהיה טוב & מים שקופים" • "תרקוד לנצח" • "ואיך שלא" • "צמוד צמוד" • "ראיתי עולם" • "עברנו הכל" |  |
| השתתפות בסינגלים | "השתגע העולם" |  |
| שירים אחרים | "אהבתי לך" |  |
מיקלוש איבל

| --- | --- |

 לידה:  6 באפריל 1814 סקשפהרוואר, הונגריה 
 פטירה:  22 בינואר 1891 (בגיל 76) בודפשט, האימפריה האוסטרו-הונגרית 
 מדינה:  הונגריה 
 מקום קבורה:  בית הקברות קרפשי 
 השכלה:  האוניברסיטה הטכנית של וינה 
 
האביר מיקלוש איבל (בהונגרית: Lovag Ybl Miklós; סקשפהרוואר, 6 באפריל 1814 – בודפשט, 22 בינואר 1891) היה אדריכל הונגרי, מגדולי המאסטרים ההונגרים של המאה ה-19, נציג ההיסטוריציזם בעל משמעות אירופית. יצירותיו הידועות ביותר הן בית האופרה הממלכתי של הונגריה בבודפשט, בית המכס הראשי (היום הבניין הראשי של אוניברסיטת קורווינוס בבודפשט), בזאר גן הטירה, בזיליקת אישטוון הקדוש בבודפשט וכנסיית ההתעברות הטהורה (Fót) .
ביוגרפיה

מיקלוש איבל נולד להורים ממוצא גרמני. אביו, מיקלוש איבל (1779–1861) היה סוחר בעיר, חבר במועצת מחוז פייר, ואמו הייתה אנה איימן. הוא למד בבית הספר התיכון סנט אישטוואן של הנזירים הציסטריסטים בסקשפהרוואר, לאחר מכן במכון הקיסרי והפוליטכני המלכותי בווינה משנת 1825, מ-1832 במשרדו של האדריכל מיהאי פולאק ומ-1836 במשרדו של האדריכל הנריק קוך. בשנת 1840 נרשם לאקדמיה המלכותית לאמנויות של בוואריה במינכן. ב-1841 ערך מסע לימודים באיטליה. כשחזר הביתה, עמדה בפניו העובדה שמשפחתו נקלעה לקשיים כלכליים ונאלצה למכור את ביתם בסקשפהרוואר.
איבל ניסה אז את מזלו בפשט, שם דחו תחילה המאסטרים של "גילדת הפטנטים האזרחית המקומית" את בקשתו להתקבל כבנאי. בפעם השנייה, ב-16 בינואר 1843, בהמלצתו הכתובה של חבר המועצה והיועץ פרנץ ספשי, הוא התקבל כבנאי לגילדה. לפי מודעה בעיתון מ-30 בנובמבר 1841, פתח בנו של מיהאי פולק, אגושטון פולק ומיקלוש איבל את המכון לארכיטקטורה שלהם ברחוב דורוטיה בפשט. בשנת 1845 הוזמן איבל על ידי הרוזן אישטוואן קארואי לבנות מחדש את טירתו בפוט (Fót) ולתכנן את הכנסייה. בחורף שלפני כן ערך איבל ביקור נוסף באיטליה ולאחר מכן התחיל בעבודה. עד מהרה הפך לאדריכל האחוזה של קארואי. איבל חזר לפשט ב-1851, אחרי נישואיו בפוט לאומנת אידה לפיטה ילידת גראץ (1820-1891)
ב-1860 ביקש הרוזן אישטוון סצ'ני מאיבל לתכנן כנסייה גם לאחוזתו בצנק, אך הרוזן כבר לא יכול היה לראות את התוכניות. בתקופה זו נבנה בית המעבר של שדרות המוזיאונים, המבנה הנוכחי בדרך על שם אנדרה בייצ'י-ז'ילינסקי 17 (בודפשט). ובית הספר הלאומי לרכיבה, שנהרס במהלך מלחמת העולם השנייה, באתר של בניין הרדיו ברחוב ברודי שאנדור של היום. בנו, פליקס, נולד ב-15 בינואר 1864.
פרידייש פודמנינצקי הוציא מכרז לתכנון בית האופרה בספטמבר 1873. התוכנית של איבל זכתה במכרז. הבנייה החלה בתמיכה מלכותית באוקטובר 1875, ועד מהרה מונה איבל למנהל הבנייה. הבניין נפתח ב-27 בספטמבר 1884 בהצגת האופרה באנק באן של פרנץ ארקל, בה השתתפה גם משפחת המלוכה.
במקביל, הוא עבד על בניית בזאר גני הטירה (1875–1882), לפי דגם של גנים תלויים איטלקיים, גרמניים וצרפתיים. הוא צורף למועצת העבודות הציבוריות, קיבל את צלב האבירים ממסדר לאופולד ב-1882 וב-21 ביוני 1885 מונה על ידי המלך לחבר בית העליון של הפרלמנט ההונגרי. בין יצירותיו הרבות, בניין הנאו-רנסאנס של בית האופרה בשדרת אנדראשי (בית האופרה של בודפשט) הוא יצירתו העיקרית.